text:
Katarina Janouch er fødd í Prag 22. februar 1964 og flutti til Svøríkis sum 10 ára gomul og býr í Stokkhólmi.
Hon hevur starvast sum journalistur í 20 ár og sum sex- og samlívsráðgevi síðan 1992. Hon hevur skrivað fleiri bøkur um evnið. Samstundis sum hon skrivar lesur hon bókmentir og listvísind á lærdum háskúla.
Katerina er uppvaksin millum skrivandi fólk, pápin, omman og abbin eru rithøvundar og tí var tað so sjálvsagt at hon eisini fór at skriva.
Soleiðis varð er til er fyrsta myndabók hennara. At skriva bøkur fyri børn er nakað sum næstan kemur av sær sjálvum. Hon eigur fimm børn og roynir at skriva bøkur, sum hon sjálv saknar og vil sleppa at lesa fyri børnunum.
Útgávur:
2006 Soleiðis varð eg til
Ummæli/umrøða:
Sanne Björling: Passionen överlevde kaoset. Dagens Nyheter 5. sept. 2004


c: text/html

text:
Nýggj ferja í sigling í 2015?
Seinasta útsøgnin frá Strandferðsluni var, at nýggja ferjan til Nólsoyar, røkir farleiðina í 2015. Tíanverri hoyrdist ikki greitt, um talan var um “januar 2015” ella vit skulu rokna við “desember 2015”. Harmiligt, at vit ikki kunnu fáa greiða útmelding!
Tað hevði verið gott at frætt, í hvønn mun projektið, líktist tí, ið seinast varð lagt fyri nólsoyingum. Eru broytingar í komfort, stødd og/ella ferð? Um broytingar eru, verður nýggja verkætlanin tá løgd fyri nólsoyingar (les: brúkararnar)?
Samstundis hevði verið hugaligt at fingið eina tíðaráseting!
Nær verður boðið út?
Nær verður ferjan bygd?
Hvørjar royndarsiglingar skulu gerast?
Nær væntar SSL, at ferjan røkir farleiðina?
SSL hevur sett seg í samband við Tórshavnar kommunu, at samskifta um ferjuna. Í øllum arbeiðinum higartil, hevur Tórshavnar kommuna ikki ynskt at sett fingramerki á ferjuna. Tí hugsi eg, at talan má vera um atløguviðurskiftini. Tí troðkar hesin spurningurin seg eisini fram: Skal atløgan broytast/tillagast í Nólsoy og/ella í Havn?
Vónandi hevur SSL ætlan um at fyriskipa einhvørja kunning – ella almennan fund – har nólsoyingar fáa greitt at vita, hvør gongd er í málinum og hvat mál SSL hevur sett sær.
Fyri at siga tað sum tað er, so er lætt at stúra, at sparingar raka ferjuna og at hon harvið verður rakt eins meint og Smyril. Vónandi er hetta bert ein stúran, ið løgd verður til viks við góðari grundgeving frá avvarandi mynduleikum.
Lat nú SSL vísa sína styrki at byggja hóskandi ferju til farleiðina um Nólsoyarfjørð. Eina ferju, ið flytir ferðafólk og bilar trygt og væl um fjørðin.
Við bestu ynskjum
Jákup av Skarði

robotstxt: allowed

filter: keep


text:
Í nógva vindinum í dag var innihaldið í nógvum ruskposum, ið vórðu settir út á vegin, farið á flog og lá og sløddist á vegnum. Millum annað posar í Klaksvík, ið vp.fo vísti mynd av.
Jógvan Júst Olesen, leiðari fyri innsavningini hjá IRF, sigur soleiðis:
– Nógv fólk seta ruskið út, og tað er ein trupulleiki ikki bara í Klaksvík, men um alt landið. Hetta vilja vit ikki, at fólk skulu gera, tí umframt at ruskið kann fara í vindinum, kann eisini fuglur og ketta koma í. Tá sær ikki tespiligt út. Vit vilja heldur heita á fólk um at fáa sær ruskstativ tætt við vegin, so skuldi hetta ikki verið ein trupulleiki.
IRF savnar eisini nakað av posum saman, áðrenn innsavningarbilurin kemur at heinta, men tá ið nógvur vindur er, verður ansað væl eftir ikki at savna nógv niðurfyri, júst fyri ikki at koma í hendan trupulleikan.


text:
Orð: Petur Jacob Sigvardsen
Viðmerking: Yrktur 21. januar 2009.
Ei nakar her sær sjálvum livir,
og aldri svá hann doyggja skal,
tí Harrin okkum vakir yvir
í trúfesti várt dagatal.
Vit eru hans hvørt lívsins bil,
tí Harranum vit hoyra til.
Ta stund, vit her á foldum liva,
tá eru vit tí Harrans ogn.
Tað lætti sorg og sváran iva
og birti vón í ódn og logn!
Her einki okkum skilja skal
frá honum, ið alt gjørdi væl!
Hans kærleiksfavnur okkum fevnir,
hann aldri barn sítt gloyma kann.
Við navni okkum øll hann nevnir,
hvørt vilsta barn víst fevnir hann,
ið vendir við til heimland sítt.
– Tá aftur alt er vorðið nýtt.


text:
Danmark í Eurovision Song Contest
Danmark hevur luttikið í Eurovision Song Contest frá 1957 til 66 og aftur frá 1978 til í dag.
Yvirlit yvir tey ið hava umboða Danmark[rætta | rætta wikitekst]
- Í 1996 megnaði Danmark ikki at koma í finaluna í sangkappingini. Ein undanrunda varð hildin fyri øll londini uttan Noreg, sum var vertur. Teir donsku luttakarnir tað árið høvdu verið Dorthe Andersen og Martin Loft við sanginum "Kun med dig". Tann almenna Eurovision heimasíðan telur ikki 1996 við í listanum yvir framførslum hjá Danmark.
- XX í hálvfinalunum merkir auto-kvalifikatión. Hetta kann skyldast annað av hesum: um eitt land hevði vunnið árið fyri, so var ikki neyðugt at luttaka í hálvfinaluni árið eftir. Hin orsøkin er, at árini 2004-2007, noyddurst topp-tíggju londini, sum ikki vóru limir í teimum fýra størstu, ikki at kappast í hálvfinalu árið eftir. Um t.d. If, Týskland og Frakland endaðu á topp-10, so fóru tey londini sum gjørdust nummar 11 og 12 beinleiðis í finaluna árið eftir saman við hinum topp-10 londunum.
- XX í finalunum merkir ein miseydnað roynd at kvalifisera seg til finaluna.


text:
MUSTANG HÒGVAR
GRUNNPARALLELT HÒVBEIN
MAPPING AV HÒGVINUM
Útgangspunktini í mapping av hógvinum eru Sólabreidd og Grundlinja. Hesi eru løtt at kenna og ávirkast ikki av, at hógvurin er yvirvaksin ella bronglutur.
GRUNDLINJAN er aftast á stráluni (blá vatnrætt linja)
SÒLABREIDD er breiðasti staðið mitt á sólanum (longsta reðya linjan).
Longdin frá Grundlinju til spískin á sólanum (blá steyrrætt linja), eigur at vera lík við Sólabreidd.
Av tí sólabreidd og -longd eiga at vera lík, kan ein cirkul teknast millum GRUNDLINJU, SÒLABREIDD og SÒLASPÍSK.
Her á myndini sæst, hvussu bøði hóvveggur, sóli og strála kunnu vaksa ov langt í mun til innaru geometri í hógvinum. Reyður sirkul vísur, hvussu langur (ella stuttur) sólin eigur at vera. Gul og hvít tekning vísa, hvussu strálupúta og hógvbein liggja í hógvinum.
Hjørnistúttar
Hvíta linjan
TVØRSKURÐUR
Myndir eru tiknar frá diasshow "Healthy hoofform slideshow" av Karen Reeves. Um tú vilt síggja diasshow (á enskum) trýst her
Myndir eru eisini tiknir frá bólkinum ABC-hoofcare á Facebook. Sheryl Henderson hevur skrivað eina bók um mapping av hógvinum og hvussu hetta kann hjálpa í hóvrøktini.


text:
Í dagsins umfari, ið var tað 9. og næstseinasta, vóru fleiri góð úrslit hjá okkara telvarum. M.a. vann Janus Skaale (1765) á íslendska Gunnar Runarsson (2006), og Jón í Horni, ið vann á svenska Alexander Hart (1806). Hinir, ið fingu stig í dag vóru Luitjen A. Apol (1561), ið vann í føroyauppgerðini ímóti Benjamin R. Fjallheim (1322), Helgi D. Ziska (2553) telvaði javnt móti IM Bjørn Thorfinnsson (2413), Leif R. Fjallheim (1667) telvaði javnt ímóti Dustin Tennessee Opasiak (1885), Elmar R. Fjallheim telvaði javnt móti Ingrid Jodre Kvamme (1444) og Allan Nielsen telvaði javnt ímóti Svava Thorsteinsdóttir (1358). Samanlagt gav hetta okkara telvarum 5 stig.
Helgi D. Ziska spældi í dag sín 4. javnleik á rað, og hevur nú 6 stig og liggur á einum 51. plássi. Í morgin hevur Helgi, ið er styrkismettur sum nr. 21, hvíta fólki ímóti svenska IM Bjørn Ahlander (2416), ið er styrkismettur sum nr. 47.
Janus Skaale hevur veruliga fingið gongd á hesi seinastu umførini, hevur nú næstflest stig av føroyingunum við sínum 4,5 stigum. Eftir 4 umfør hevði Janus eittans stig, men í teimum seinastu 5 umførunum hevur hann vunnið sær 3,5 stig afturat. Í morgin fær hann aftur sterka mótstøðu, hesuferð amerikumannin Jay A Carr (2086) við svørtum.
Næstir Janusi koma Heiðrikur T. Jacobsen og Jón í Horni Nielsen við 4 stigum.
Einsamallur á 1. plássi við 7,5 stigum, hálvt stig frammanfyri 10 teir næstu telvararnar er 23 ára gamli hollendarin GM Giri Anish (2771), ið eisini er tann hægst styrkismetti telvarin í kappingini. Hann telvar í morgin ímóti einum øðrum hollendara, Erwin L’ami (2614), ið styrkismettur nr. 11.
10. og seinasta umfar í kappingini byrjar í morgin kl. 12 føroyska tíð.
Telvarayvirlit fyri FAI
Úrslit frá 9. umfari fyri FAI
Paring fyri 10. og seinasta umfar
Støðan í toppinum eftir umfar 9


text:
Gyltur Morgun
Gyltur Morgun er ein nýnasistiskur og fasistiskur flokkur í Grikkalandi. Gyltur Morgun er triðstørsti flokkur í grikska tjóðartinginum í 2013. Á seinasta tjóðartingsvali fekk flokkurin 6,9 prosent av atkvøðunum og 21 av teimum 300 tinglimunum [1]. Gyltur Morgun verður lagdur undir at hava skipað fyri fleiri ógvusligum álopum á innflytarar, og fyri stuttum samtykti tjóðartingið, at ákæruvaldið skal sleppa at stevna trimum tingmonnum floksins fyri rættin fyri at hava gjørt seg inn á sølubúðir hjá innflytarum í Aten. Ein annar tinglimur hjá flokkinum, sum eisini er talsmaður floksins, er ákærdur fyri harðskap [2].
Gyltur Morgun vil vera við, at "útlendskir drápsmenn" hava broytt Grikkaland til ein frumskóg, og at tað tí er neyðugt við heimild til at døma útlendingar til deyða fyri ógvuslig brotsverk [3]. Harafturat krevur flokkurin, at løgreglan skal sleppa at brúka herútgerð fyri at steðga "tungt vápnaðum útlendskum brotsmonnum", sum flokkurin tekur til.


text:
PLantudeildin
Ábyrgdarøkið hjá plantudeildini er at savna inn, skráseta, varðveita, granska og miðla plantulívið í Føroyum, bæði í sambandi við flokkanarfrøði og vistfrøði.
Á plantusavninum eru uml. 40.000 skrásetingar, sum eru teldutøkar. Tær eru er av høgum plantum, skónum, mosum, soppum og tarum. Tað mesta av teimum eru føroyskar plantur, har tann størsti parturin er frá 1960 og 61. Harumframt er eitt stórt savn av útlendskum plantum og eitt savn av føroyskum skónum, mosum og tarum. Umframt eisini gløs við pollensýnum frá granskingarvirkseminum hjá Jóhannes Jóhansen.
Plantudeildin granskar í broytingum í plantuvøkstrinum herundir sambandinum millum vøkstur og veðurlag, árinið av seyðabiti á plantuvøksturin og broytingar í útbreiðsluni av plantusløgum.
Av størri granskingarverkætlanum, sum hava verið gjørdar á savninum kunnu nevnast verkætlan um vakstrarsøguna, ið røkkur frá ístíðini fram til okkara tíð, og ein verkætlan, ið hevur til endamáls at kanna sambandið millum veðurlag og fjallavøkstur, umframt verkætlanin vakstrarbeltir og veðurlag.


text:
Tað gongst væl hjá Áka Egilsnes í Íslandi. Hann er toppskjútti í at kalla hvørjum einasta dysti. Hann hevur skorað 80 mál í 11 dystum higartil. Hann hevur eisini longt sín sáttmála við KA við tveimum árum.
– Mær dámar avbera væl her, og umstøðurnar eru sera góðar. KA og eg hóska væl saman, so eri eg ógvuliga fegin um longda sáttmálan, sigur vestmenningurin.
Áki Egilsnes og liðfelagarnir í KA eru nummar tvey í næstbestu íslendsku hondbóltskappingini og hava góðan møguleika at flyta upp í bestu deildina.
– Vit liggja væl fyri og spæla væl í løtuni. Eg haldi, at vit hava góðan møguleika at vinna okkum uppflyting, sigur Áki Egilsnes.
Kappingin er skipað sum ein vanlig meistarakapping, men harafturat er ein innanhýsis kapping millum fimm tey fremstu liðini um uppflyting. Tvey lið flyta upp.
Áki Egilsnes og KA skulu spæla móti Stjarnuni leygardagin, sum liggur á einum áttanda plássi.


text:
Umhvarv
Virðisgrundarlag Skúlans á Fløtum byggir á víðskygni og fjølbroytni. Við denti á fakliga styrki og kreativu-/musisku lærugreinarnar.
Endamál skúlans er á kristnum grundarlagi við virðing fyri ymiskleikanum at uppala næmingarnar til sosialt medvitandi, sjálvstøðugt hugsandi, tolsom og virkisfús menniskju, har øll verða sædd, hoyrd og viðurkend.
Øll luttaka virkið og samvitskufult í einum jaligum skúlaumhvørvi við best møguligu lærutilgongd fyri eyga hjá hvørjum einstøkum næmingi.
Pláss fyri fjølbroytni og ymiskleikaSkúlin á Fløtum er ein fólkaskúli, har pláss er fyri fjølbroytni og ymiskleika í víðastu merking. Ein skúli, sum rúmar undirvísingarligum royndum. Ein skúli, sum er merktur av framdrift. Ein skúli, sum eggjar til nýhugsan. Ein skúli, sum torir.
EndamálEndamálið er at fremja og menna næmingsins persónsmensku á heimligum støði við atliti at føroyskari mentan og siðaarvi, at gera næmingin føran fyri at liva og virka, búnast og mennast í føroyska samfelagnum til gagns fyri seg og landið í samskifti, tolsemi og samhaldi við medmenniskju síni á fólkaræðisligari grund.
Samstarv og álitVirka fyri góðum samstarvi og áliti heim og skúla ímillum og somuleiðis millum allar partar í skipanini, báðar vegir.
Virka fyri, at skúlin er fyri næmingunum eitt lið í eini longri útbúgvingargongd, sum støði fyri einum drúgvum útbúgvingarlívi, ið framtíðarinnar nýggja lærumentanin krevur.
GrundsúlurMerkja næmingarnir, at teirra støða, arbeiði og virksemi her verða tikin í álvara, taka tey eisini skúlan í álvara - og skúlin verður tá at liva upp til lógarinnar krav, um at uppala til innlivan í fólkaræðisliga samfelagið.
Soleiðis ein skúli, ið sambært skúlalógini byggir á kristnu grundvirðini, har fakligu førleikarnir eru í hásæti.
Ein skúli, har fyritreytir fyri hesum eru góður trivnaður millum og sínámillum starvsfólk, næmingar og annars øll lið í skipanini. Ein skúli, har høgt er til loft og vítt til veggja.
Rætt og slætt - ein rúmligur fólkaskúli, ið hýsir ymiskleikanum. Ein skúli, ið veitir trygd fyri dygd.
UndiryvirskriftSum partur í máli er m.a átak okkara at fáa tey fýra næmingaráðini at virka og soleiðis fáa næmingarnar at skilja og nýta demokratisku meginreglurnar í verki.
Tað er týdningarmikið, at vit møta øllum næmingum á teirra stigi, og haðani frá geva teimum tær avbjóðingar teimum tørvar og hava.
UndiryvirskriftMøta næmingum, har teir eru, við jaligum hugburði, livandi áhuga fyri hvørjum einstøkum næmingi og teirra serstøku persónligheit, at menna teirra sjálvsvirði og hug til útbúgving í víðastu merking
Styrkja teirra serligu førleikar, samhaldsfasta hugburð fyri læru til frama fyri heildina og sjálvan seg sum virknan part í felagsskapinum.
Rúmligur fólkaskúliSkúlin á Fløtum er ein rúmligur fólkaskúli. Ein skúli, sum rúmar undirvísingarligum royndum og torir at fara undir tær. Ein skúli, sum er merktur av menning og broddi. Ein skúli, sum eggjar til nýhugsan, bæði á fakliga og námsfrøðiliga økinum.
Ein skúli, har fakligheitin telur, har tað er høgt til loft og vítt til vegjga. Rætt og slætt ein skúli, sum bæði torir og tolir tíðarrákið. Ein skúli, har pláss er fyri fjølbroytni og ymiskleikanum í víðastu merking.
Ein skúli, har pláss er fyri fjølbroytni og ymiskleikanum í víðastu merking. Ein skúli, sum rúmar undirvísingarligum royndum. Ein skúli, sum er merktur av framdrift. Ein skúli, sum eggjar til nýhugsan.
Ein skúli, har lærarar halda vandin eygu og oyru opin fyri tí, ið hendir á fakliga økinum uttanum okkurt, nýta tað, sum nýtiligt og gott er, og lata rest fara. EIn skúli, har tað er rúm fyri ymiskum áskoðanum og starvshættum á øllum økjum, har hetta styrkir arbeiðið ímóti hægra málinum í skúlanum, næminginum at frama.
Skúlin virkar fyri, at lærararnir hava møguleikar fyri at fylgja við og dagføra seg fakliga og námsfrøðiliga.
UndiryvirskriftVirkar fyri góðum samstarvi millum allar partar í skipanini, báðar vegir. Skúlin byggir sjálvsagt víðari á tað besta í tí verandi. Har tað verður framhaldandi hetta, tann góða frálæran, sum kemur at vera tað berandi - og tað, sum kemur at eyðkenna skúlan í framtíðini.
Og tað er einki nýtt í, at skúlans virki eigur at vera merkt av, at vit hvønn dag royna at gera tingini enn betri enn fammanundan, og at tíðarrákið gjøgnum allar tíðir og í famtíðini eisini fer at flyta hendan skúlan.